Dvije Kule - Wikipedia

# Dvije Kule

### Sa Wikipedije, slobodne enciklopedije

GOSPODAR PRSTENOVA: DVIJE KULE
Originalni naziv: | The Two Towers
Autor i datum prvog izdavanja: | DŽ.R.R. Tolkin, 1954
Vrsta djela: | Novela
Žanr: | Ep, herojski ep, fantazija, mit
Jezik kojim je djelo pisano: | Engleski
Vrijeme i mjesto nastanka: | 1937–1949; Oksford,Engleska
Pripovijedač: | Neimenovan
Gledište: | Treće lice
Vrijeme radnje: | Treće Doba
Mjesto radnje: | Srednja Zemlja
Glavno lice: | Frodo Bagins
Vrhunac: | Frodo i Sam se bore protiv Šiloba
Teme: | korumpirani utjecaj moći i druge

## [izmijeni] O piscu

DŽ.R.R. Tolkin

## [izmijeni] Radnja

Dvije Kule (The Two Towers) je druga knjiga iz triologije gospodar prstenova (The Lord fo the rings), kojeg je napisao DŽ.R.R. Tolkin. Čitava triologija je napisana 1949, a Dvije Kule su izdate 1954. godine.

Drugi dio ove fantastične sage govori o Frodu Baginsu i Samu koji uz pomoć čudnovatog bića Goluma idu da unište prsten. Istovremeno Aragorn, Legolas i njihovi saveznici idu da space Pipina i Merija. Čarobnjak Gandalf se vraća da pomogne u borbi protiv Saurona i Sarumana (čarobnjaka koji je prešao na zlu stranu).

## [izmijeni] Naziv djela

Tolkin je dao ime djelu pod pritiskom krajnjeg roka i kasnije je izrazio svoje nezadovoljstvo njime. U svojim pismima i skečevima razmatrao je na koje se to dvije kule naslov odnosi i u jednom momentu su to bile kule Minas Tirith (glavni grad Gondora) i Barad-dur (glavni grad Mordora), i čak mogućnost da se ne otkrije o kojim se kulama radi. Međutim, na kraju se ipak odlučio za Orhank (kula čarobnjaka Sarumana) i Minas Morgul (grad zli blizanac Minas Tirithu). Da autor nije naznačio o kojim se kulama radi, sve sljedeće bi bile u opciji: Cirith Ungol, Orhank, Minas Tirith, Barad-dur i Minas Morgul.

## [izmijeni] Struktura

Pošto su Dvije Kule bile prvobitno dio veće knjige Gospodar prstenova, struktura ove novele je drugačija od drugih struktura konvencionalnih romana. Naime, knjiga počinje i završava se naglo, bez uvoda o likovima, objašnjenja radnje ili zadovoljavajućeg kraja. Prvi dio knjige prati različite likove iz Prstenove družine, ali ne govori ništa o centralnom liku, na čijoj sudbini sve zavisi, što doprinosi većoj napetosti. Naracija drugog dijela se vraća na herojski put uništenja prstena. Dok prvi dio govori o epskim borbama, u drugom su borbe većinom unutarnje.

## [izmijeni] Lista likova (glavnih)

FRODO BAGINS - protagonist Gospodara prstenova. On je hobit. Ima dobro znanje o Srednjoj zemlji koje je dobio od ujaka Bilboa.

SAM GAMGEE - prijašnji Frodov vrtlar. Hobit. Odigrat će jako važnu ulogu u Gospodaru prstenova radi svoje hrabrosti i tvrdoglavost.

GANDALF - čarobnjak. On je jedan od pet glavnih čarobnjaka u Srednjoj Zemlji. Vratio se iz mrtvih kao Gandalf bijeli. Jako je mudar i ima velike moći koje koristi samo kada je to stvarno potrebno.

LEGOLAS - vilenjak. Dolazi iz šume Mirkwood. Odlično rukuje lukom i strijelom i jako je pokretan. Iako je imao problema sa patuljkom Gimlijem na kraju se pomirio i postali su prijatelji.

GIMLI - sin Gloina (jedan od trinaest patuljaka koji su sa Bilbom išli da nađu blago u knjizi Hobit). On je hrabar ratnik.

ARAGORN - nasljednik kravljevstva Gondor i rase Numenor. Otišao je u egzil. Od tada ga svi znaju kao Strajder.

GOLUM/SMIGOL - stvorenje koje je vodič Frodu i Samu do Mordora. On je u početku nosio prsten koji mu je dao dug život ali ga je takođe i deformisao - rodio se kao hobit Smigol. Boluje od neke vrste podvojene ličnosti-šizofrenija.

(mnogi drugi sporedni likovi)

## [izmijeni] Filmska dimenzija

Godine 2002. premijerno je prikazana filmska adaptacija druge knjige iz triologije Gospodar prstenova- Gospodar prstenova: Dvije kule. Redatelj i scenarist filma je Piter Džekson. Film je dobio jako dobre kritike i bio je nominovan za mnoge svjetske filmske nagrade, i imao je 6 nominacija za oskara među kojima je bila i nominacija za najbolji film godine (dobio je dva oskara u tehničkim kategorijama). Vizualni efekti koji su korišteni u ovom filmu su bili najnapredniji u filmskoj industriji toga vremena, a rezultat toga rada je bio lik Golum koji je u potpunosti urađen kompjuterskom obradom, i bio je remek-djelo kompjuterske animacije. Ova filmska adaptacija je dobila povoljne kritike i od publike, i film je bio jedan od hitova te godine.

## [izmijeni] Relevantni članci

- Književnost
- Prstenova družina-knjiga
- Povratak kralja-knjiga
- Silmarilion-knjiga
- Gospodar prstenova: Dvije kule-film
- Gospodar prstenova: Prstenova družina-film
- Gospodar prstenova: Povratak kralja-film

## [izmijeni] Vanjski linkovi

- Svijet DŽ.R.R. Tolkina

Wikicitat na bosanskom jeziku ima članak pod nazivom:
Dvije kule
Preuzeto sa: "http://bs.wikipedia.org../../../d/v/i/Dvije_Kule_2ad1.html"

Kategorije: Literatura | Wikicitat

##### Views

- Članak
- Razgovor
- Trenutna verzija

##### Pretraga

##### Drugi jezici

- Български
- Català
- Dansk
- Deutsch
- English
- Français
- Gàidhlig
- Italiano
- 日本語
- Norsk (bokmål)
- Polski
- Slovenščina
- Svenska
- Türkçe